b'\n_START_ARTICLE_\nFerenc Borgia K\xc3\xa9ri\n_START_PARAGRAPH_\nFerenc Borgia K\xc3\xa9ri (ka Franti\xc5\xa1ek Borgia K\xc3\xa9ri; 10. oktoober 1702 Ken\xc3\xa9zl\xc5\x91, Ungari \xe2\x80\x93 1. detsember 1768 Nagyszombat/Trnava, Ungari, t\xc3\xa4nap\xc3\xa4eval Slovakkia) oli Ungari ja Slovakkia f\xc3\xbc\xc3\xbcsik, astronoom, filosoof ja ajaloolane, jesuiitide ordu liige. _NEWLINE_1750. ja 1760. aastatel oli ta Trnava ja Kosice \xc3\xbclikoolide rektor ning Trnava jesuiidi seminari prefekt. Ta osales Trnava observatooriumi rajamises._NEWLINE_Ferenc K\xc3\xa9ri \xc3\xb5ppis 1723\xe2\x80\x931735 filosoofiat Grazis ja 1730\xe2\x80\x931733 teoloogiat Trnavas._NEWLINE_K\xc3\xa9ri kirjutas mitmeid t\xc3\xb6id f\xc3\xbc\xc3\xbcsika, astronoomia ja filosoofia alal, milles vastustas nii Ren\xc3\xa9 Descartesi kui ka Isaac Newtoni mehhanitsistlikku natuurfilosoofiat. Tema \xc3\xb5pilastest kujunes esimene uusaegne f\xc3\xbc\xc3\xbcsikute p\xc3\xb5lvkond Kagu-Euroopas, kelle seas olid Andrej Jaslinsk\xc3\xbd, Anton Revick\xc3\xbd, J\xc3\xa1n Ivanchich ja Andrej Ad\xc3\xa1nyi. Loodusteaduse ja filosoofia k\xc3\xb5rval k\xc3\xa4sitles K\xc3\xa9ri ka Osmanite riigi ja B\xc3\xbctsantsi ajalugu.'